Ioannes Konevskoj
Ioannes Konevskoj (Russice Иван Коневской), nomine vero Ioannes Ioannis filius Oreus (Иван Иванович Ореус), die 19 Septembris anno 1877 Petropoli natus et die 8 Iulii anno 1901 prope Sygewaldense castellum mortuus, fuit poeta Russicus, symbolistarum priorum haud ultimus.

Vita et opera

In Universitate Petropolitana educatus est. Primum librum carminum anno 1900 edidit (Мечты и думы Ивана Коневского, Somnia et meditationes Ioannis Konevskoj). Anno 1901 Universitatis cursum finivit et ambulans in Coiwa flumine demersus est. Valerius Brjusov socius et amicus Ioannis anno 1904 librum eius postremum edidit (Стихи и проза, Carmina et orationis solutae opera). Praeter carmina propria Aemilii Verhaeren, Mauritii Maeterlinck, Algernonis Caroli Swinburne aliorumque opera vertit.

...iuvenis praemature adultus erat... carminibus difficilioribus sicut silva a radicibus concussa crepitabat — 
Iosephus Mandelstam de Konevskoj dixit.

Notae

De Konevskoj
 Лернер Н. Иван Коневской // Книга о русских поэтах последнего десятилетия. — Petropoli, 1909.
 Лавров А. В. Коневской Иван // Русские писатели, 1800—1917. Т. 3. — Moscuae 1994. — С.51-52.
 Joan Delaney Grossman, Ivan Konevskoi: Bogatyr of Russian Symbolism //  The Silver Age in Russian Literature, 1992, pp 1-10

Auctores Russici
Poetae Russiae
Interpretes Franco-Russici
Interpretes Anglo-Russici
Alumni Universitatis Petropolitanae